# Ferran Palau (músic)

Ferran Palau (Esparreguera, 24 de gener de 1983) és un músic i compositor català que ha viscut a Collbató des dels tres anys. L'any 2003 va ser un dels fundadors del grup de música Anímic amb al seva parella Louise Sansom. En paral·lel, el 2012 va començar la seva carrera en solitari, inicialment amb un estil folk i de cançó d'autor que ha derivat cap a l'indie pop i la música alternativa, amb un estil propi que defineix com a easy-loving.
El 3 de maig de 2024 va publicar Plora aquí, amb producció de Jordi Matas i Sr. Chen, un àlbum carregat de criatures fantàstiques i paisatges naturals inspirat en el cinema de les dècades del 1980 i 1990, on l’aspecte visual pren un paper protagonista.
La seva música s'ha descrit de vegades com a «pop metafísic amb tendències minimalistes», i es compara amb l'estil d'El Petit de Cal Eril i el del grup Marialluïsa. Justament, la seva banda està formada pels components: Jordi Matas (guitarra), Malcus Codulà (bateria), Emíli Bosch (teclats,samplers) i Jordi Bosch (baix).

## Discografia

* L'aigua del rierol (Amniòtic Records, 2012)
* Santa Ferida (Halley Records, 2015), amb El Petit de Cal Eril
* Blanc (Halley Records, 2018), on torna a comptar amb la col·laboració d'El Petit de Cal Eril
* Kevin (Hidden Track Records, 2019)
* Cel Clar (Hidden Track Records, 2020)
* Parc (Hidden Track Records, 2021). Els videoclips de les cançons d'aquest àlbum són un homenatge a les pel·lícules de terror de la dècada del 1980
* Joia (Hidden Track Records, 2021)
* Plora aquí (Hidden Track Records, 2024)

## Referències

* ↑ «Ferran Palau, manobre del pop metafísic, primer entrevistat de 'La cançó de l'estiu'», 07-07-2022. [Consulta: 16 desembre 2023].
* ↑ «Leo Palau: “Ho vaig dir molt clar: vull ser un nen i soc un nen”». RAC 1, 06-03-2021. [Consulta: 13 agost 2024].
* 1 2 3 «Joe Crepúsculo - Ferran Palau». El Local, TV3. [Consulta: 18 març 2022].
* ↑ «Ferran Palau: «No sóc un explicador d'històries, sóc més de divagar»». Nació Digital.
* ↑ Aliaga, Xavier. «Estem en el camí que el "pop metafísic" es vagi desdibuixant solet». El Temps de les Arts, 12-06-2024. [Consulta: 13 agost 2024].
* ↑ Olivares, Gemma. «La felicitat és amor, no cal buscar un lloc», 24-05-2024. [Consulta: 13 agost 2024].
* ↑ Bianciotto, Jordi «Ferran Palau: "La normalidad siempre me ha aburrido"» (en castellà). El Periódico, 19-12-2019 [Consulta: 9 setembre 2020].
* ↑ «TÀRREGA SONA 2020: Concert de pop metafísic amb EL PETIT DE CAL ERIL i FERRAN PALAU presentant els seus nous àlbums "ENERGIA FOSCA" i "KEVIN"». tarrega.cat. Arxivat de l'original el 2020-08-14. [Consulta: 9 setembre 2020].
* ↑ Bianciotto, Jordi «Marialluïsa: "Tus problemas no son tan graves como crees"» (en castellà). El Periódico, 27-03-2019 [Consulta: 9 setembre 2020].
* ↑ «Ferran Palau - L'aigua del rierol (Amniòtic Records) - Muzikalia» (en castellà). Muzikalia, 27-06-2012.
* ↑ «Ferran Palau cierra la gira de "Santa Ferida" el 9 de diciembre» (en castellà). MondoSonoro, 07-12-2016.
* ↑ «Ferran Palau - Blanc». Enderrock.cat [Consulta: 18 agost 2018].
* ↑ Bianciotto, Jordi «El Petit de Cal Eril i Ferran Palau, efecte multiplicador» (en castellà). El Periódico, 24-03-2018.
* ↑ Ferrer, Marc «Ferran Palau: «Totes les cançons del disc estan vinculades a les artistes del segell»». Enderrock, 12-2021 [Consulta: 6 desembre 2021].
* ↑ «Ferran Palau: "A Catalunya la música sona massa bé"». ICat, 05-05-2024. [Consulta: 5 maig 2024].

## Enllaços externs

* Ferran Palau - Lloc web oficial